**Niklas Sirén** (s. 17. heinäkuuta 1989 Hämeenlinna) on suomalainen jääkiekkoilija. Pienikokoisen Sirénin vahvuuksiin kuuluu maalintekotaito, luistelu, kädet, laukaus, maalille ajaminen ja pelirohkeus. Pieni koko kuuluu kuitenkin myös Sirénin heikkouksiin, joten hän jää useimmiten toiseksi kaksinkamppailuissa.

Ura
---

### Seuraura

Sirén on Hämeenlinnan Pallokerhon kasvatti. Hän oli kaudella 2007–2008 joukkueen A-nuorten kolmanneksi paras maalintekijä 15 osumallaan. Sirén teki samalla kaudella myös SM-liigadebyyttinsä. Hän pelasi liigassa kolme ottelua ilman tehopisteitä. Tammikuussa 2008 Sirén teki HPK:n kanssa kaksivuotisen liigasopimuksen. Hän pelasi myös kaudella 2008–2009 kolme ottelua SM-liigassa. Sirén teki niissä yhden syöttöpisteen. Hän pelasi samalla kaudella myös kaksi Mestis-ottelua alle 20-vuotiaiden maajoukkueessa. Suurimmaksi osaksi Sirénin kausi kului kuitenkin HPK:n A-nuorissa, joiden paras maalintekijä ja toiseksi paras pistemies hän oli Juho Hyvärisen jälkeen tehoilla 21+17=38. Koko A-nuorten SM-liigan maalipörssissä Sirén sijoittui kahdeksanneksi Ässien Severi Sillanpään, Lukon Olli Palolan ja Kärppien Mikael Granlundin kanssa.

Elokuussa 2009 HPK lainasi Sirénin ja Miika Viinamäen koko kauden 2009–2010 kattavalla sopimuksella Mestis-joukkue Savonlinnan Pallokerhoon. Sirén toimi joukkueen varakapteenina ja hän oli tehoilla 12+12=24 SaPKon kolmanneksi paras maalintekijä ja viidenneksi paras pistemies.

Toukokuussa 2010 Sirén teki vuoden mittaisen sopimuksen KooKoon kanssa. Alkukaudella 2010–2011 hänen lonkankoukistajalihaksensa repesi ja Sirén oli sivussa peleistä joulutauon yli. Hän pelasi vain 26 runkosarjaottelua, mutta kevään 2011 pudotuspeleissä Sirén oli viidellä osumallaan KooKoon paras maalintekijä Kory Bakerin kanssa. He sijoittuivat maalipörssissä toiseksi neljän muun pelaajan kanssa. Sirén teki keväällä 2011 vuoden mittaisen jatkosopimuksen KooKoon kanssa.

Sirén oli myös kaudesta 2011–2012 ison osan sivussa; hän loukkasi marraskuussa 2011 reitensä ja pelasi runkosarjassa vain 29 ottelua. Sirén voitti Mestis-pronssia keväällä 2012. Hän teki huhtikuussa 2012 taas vuoden mittaisen jatkosopimuksen KooKoon kanssa.

### Maajoukkueura

Sirén on pelannut kolme ottelua sekä nuorten että poikien maajoukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | HPK | SM-liiga | 3 | 0 | 0 | 0 | 2 | - | - | - | - | - |
| 2008–2009 | Suomi U20 | Mestis | 2 | 0 | 0 | 0 | 0 | - | - | - | - | - |
|  | HPK | SM-liiga | 3 | 0 | 1 | 1 | 0 | - | - | - | - | - |
| 2009–2010 | SaPKo | Mestis | 45 | 12 | 12 | 24 | 28 | - | - | - | - | - |
| 2010–2011 | KooKoo | Mestis | 26 | 13 | 4 | 17 | 10 | 7 | 5 | 1 | 6 | 0 |
| 2011–2012 | KooKoo | Mestis | 29 | 7 | 6 | 13 | 16 | 7 | 1 | 1 | 2 | 6 |
| 2 kautta | yhteensä | SM-liiga | 3 | 0 | 1 | 1 | 2 | - | - | - | - | - |
| 4 kautta | yhteensä | Mestis | 102 | 32 | 22 | 54 | 54 | 14 | 6 | 2 | 8 | 6 |

Lähteet
-------

* Niklas Sirén The Internet Hockey Databasessa (englanniksi)
* Niklas Sirén Eurohockey-sivustolla (englanniksi)
* Niklas Sirén *Elite Prospects*. Everysport Media Group AB.  (englanniksi)
* Niklas Sirén Jatkoaika.comissa (Internet Archive)

### Viitteet

1. 1 2  Lindholm, Matti: Sirén on löytänyt maalijyvän  14.1.2011. Jatkoaika.com. Viitattu 13.2.2011.
2. ↑  Jatkoaika.com
3. 1 2 3 4 5 6  EliteProspects
4. ↑  Pasi Nielikäinen HPK:hon, Sailiolle jatkosopimus  16.1.2008. Jatkoaika.com. Viitattu 13.2.2011.
5. ↑  HPK lainaa pelaajia SaPKoon  24.8.2009. Jatkoaika.com. Viitattu 13.2.2011.
6. ↑  Mikko Rämö KooKoon maalille  6.5.2010. Jatkoaika.com. Viitattu 13.2.2011.
7. ↑  Syväsalmi ja Helenius KooKoo-paitaan – Baker ja Sirén jatkavat  6.5.2010. Jatkoaika.com. Viitattu 7.6.2012.
8. ↑  Veistolan kausi paketissa  2.12.2011. Jatkoaika.com. Viitattu 7.6.2012.
9. ↑  KooKoo nappasi Lippojoen  16.4.2012. Jatkoaika.com. Viitattu 7.6.2012.

KooKoo – SM-liiga
1 Niskanen |
3 Väisänen |
4 Liikonen |
6 Lehtivuori (**A**) |
7 Rautanen (**A**) |
8 Nurmi |
10 Aaltonen |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
43 Kukkonen |
45 D’Astous |
46 Török |
48 Antonen |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo